Odense Adresse-Contoirs Efterretninger, 1848-04-11
(Dagsposten.) Dannevirke for igaar den 10 April giver følgende Beretning om Kampen ved Flensborg og Stadens paafølgende Jndtagelse: "De danske Tropper ere igaar, Søndagen den 9 April, om Eftermiddagen Kl. 2 seierrig rykkede ind i Flensborg, hilsede af de befriede Jndvaaneres Jubel. Hele den fjendtlige Armee, omtrent 10,000 Mand, var her forsamlet, men efter at dens Forskandsninger ved Bau, Kobbermøllen og andre faste Punkter norden for Staden vare stormede af de tappre Danske, forlod den dette gunstige Terrain og Byen i vildeste Flugt sydpaa, hvor andre danske Troppeafdelinger som om Natten have søgt at afskjære Retiraden, ville have beredt de Flygtende ny Fordærvelse. Allerede om Middagen søgte Hertugen af Augustenborg og hans Broder Prindsen af Noer deres Frelse i Flugten, efterfulgte af de skrækkelig forvirrede Masser. Paa Torvet, Sønder i Byen, skulle Anførerne have prøvet at standse disse og forsøgt at bringe ny Orden tilveie; men forgjeves, Alle, Militaire og Friskarer, Artilleri, Hest- og Fodfolk imellem hinanden og gjennem Byens eneste lange Gade som en rivende Strøm syd ud af Byen. Mange søgte at frelse sig ind i Jndvaanernes Huse, hvor Gade dørene vare aabne. De danske Officerer erklære det for umuligt, at disse opløste Skarer saasnart kunne ordnes. Overalt paa deres Jndtog til Flensborg fandt de Danske bortkastede Tornistre, Geværer, Patrontasker o. s. v. De Danske tælle baade Døde og Saarede (c. 100), Fjendens Tab er langt større. Aftenen forud stod den danske Armee, 12-15000 Mand, i en Halvmaane omkring Staden, 2 a 3 Miil fra denne. Jdet Tropperne igaar Morges under deres Fremmarsch sluttede sig stedse tættere sammen, understøttedes de tillige af de i Fjorden og Havnen liggende Krigskibes og Kanonbaades Kugler og Kartæskild, der tilføiede Fjenden stor Skade paa hans Flugt fra Bau, Kobbermøllen, Niehuus a. nord ind i Byen, hvor Veien er blottet for Søsiden. Ved Kobbermøllen skal Kampen have været meest heftig. En Trop danske Frivillige, c. 30 unge Mænd, størstedeels fra Haderslev Amt og forsynede med Rifler, angreb en fjendtlig Friskere, c. 60 Mand, meest Studenter fra tydske Universiteter og med et Dødninghoved paa Brystet, i Niehuus, hvor disse Fortvivlede, efterat deres Tropper allerede vare paa Flugt, vilde bag Gjærder og Huse søge at standse de Danske med deres Rifler. Men da vore Frivillige havde nedlagt 5 af dem, flygtede de alt hvad de kunde, medførende en saaret Kammerat og forfulgte af Vore. Fjendens bedste Mandskab, 374 Jægere, havde sluttet sig ind i en tæt norden for Flensborg, liggende Veirmølle, omringet af de Danske og truede med at opbrændes, maatte de overgive sig. Blandt de mange Døde og Saarede, som saaes at ligge paa Veiene norden Byen, fandtes ogsaa Liget af den bekjendte Pastor Lorenzens Søn i Adelby. Ogsaa en Søn af herværende Herredsfoged Kier fandtes liggende saaret; en Kugle var gaaet gjennem begge hans Hofter; de tvende unge Mennesker havde tjent under Oprørsfanen. Havde de danske Soldaters Mod og Kamplyst hidtil været stor, saa blev den frygtelig nu, da de stødte paa Modstand. En Kugle bortrev det høire Øie paa en Soldat fra Sjælland, han blev staaende, og raabte: "Jeg kan endnu sigte med det venstre!" lagde an og forede. Da de Danske havde naaet Stadens Nørreport, vendte de to Kanoner mod den gjennem Byen løbende Gade; dette forøgede især de Fienders Flugt, som raadvilde endnu vrimlede i Byen. Nu stak Jndvaanerne ogsaa alle de danske Flag ud fra Husene og Vinduerne, som de havde, og det seierrige Jndtog skete. Hele den danske Troppemagt laae i Byen i Nat. Hvorvidt vort Rytteri har forfulgt den flygtende Fiende vides ikke. Jgaar Eftermiddag begyndte Man i Flensborg at indbringe de Saarede og Faldne til Byens Hospitaler." Dannevirke beretter under 10 April: Hs. Maj. Kongen befandt sig i Løverdags og vist ogsaa igaar paa Graasteen. Den preussiske Kommandant over de i Rendsborg indrykkede 5000 Preussere, Hr. v. Bonin, var indtruffen til Graasteen; ligeledes den engelske Gesandt og den danske Udenrigsminister, Grev v. Knuth.